**SØREN KIERKEGAARD**

MJESTO: Danska, Kopenhagen

VRIJEME: 1813. – 1855.

ZANIMLJIVOSTI: Zvali su ga Danski Sokrat. Pisao je pod pseudonimima (npr. Silentio, Climacus, Anti-Climacus...). Morio ga je osjećaj krivnje i iščekivanja nesreće (to mu je usadio otac koji je vjerovao da će njegovi potomci ispaštati što je on hulio Boga).

VAŽNOST: „Prvi filozof egzistencije“– ističe specifičnosti ljudskog postojanja i individualizam.

DJELA: „Strah i drhtanja“, „Ili-ili“, „Pojam tjeskobe“, „Stadiji na životnom putu“, „Bolest na smrt“

**EGZISTENCIJA** – temeljni Kierkegaardov pojam i problem

* INDIVIDUALIZAM – egzistencija je pojedinačna opstojnost (jedincatost ja i njegovih odluka) – protiv univerzalne apstrakcije
* EX-SISTERE – „biti izvan“ – čovjek je uvijek izuzetak zato što je biće mogućnosti, slobode i osobne odgovornosti, egzistencija je uvijek zasebna, a ne dio sustava i pravila
	+ *„Ono što opstoji uvijek je pojedinac; apstraktno ne opstoji.*“
	+ *„Gomila je laž!*”
	+ „O*no što u mojoj filozofiji nije moje, to je pogrešno*“ *(*suprotnost Hegelu koji teži objektivnoj evidenciji stvarnosti i tvrdi: „*Ono što je u mojoj filozofiji moje, to je pogrešno!*“)
	+ *„Istina je istina samo kada je istina za mene.*“
	+ „*Svako spominjanje višeg jedinstva, objedinjavanje apsolutnih opreka, metafizički je atentat na etiku.“*

STADIJI EGZISTENCIJE:

|  |  |  |
| --- | --- | --- |
| **STADIJ****EGZISTENCIJE** | **OPIS STADIJA** | **PROTOTIP** |
| **estetski** | težnja k prolaznim užicima | Don Juan |
| **etički** | usmjerenost na dosljednost, odgovornost, trajnost | Sokrat |
| **religiozni** | distanciranje od ovoga svijeta | Krist |

EGZISTENCIJALNI SKOK – ako dođe do napretka iz stadija u stadij, to se ne događa polagano, nego naglim skokom, odlukom bez obrazloženja: „*Povijest pojedinačnog življenja napreduje kretanjem od stanja do stanja. Svako od ovih stanja doseže se skokom.*“

**TJESKOBA** – temeljno stanje čovjeka kao duhovnog bića

* mi je kao ljudi nikako ne možemo izbjeći; ona je specifično ljudska kategorija jer proizlazi iz zarobljenosti egzistencijom
* tjeskoba je **strepnja** pred nečim što tek treba doći, pred nečim na što možda možemo utjecati, dakle, tjeskoba proizlazi **iz mogućnosti** (slobode odlučivanja i odgovornosti za posljedice odluke): „*Koga strepnja (tjeskoba) oblikuje, oblikuje ga mogućnost, i samo onaj koga je oblikovala mogućnost, oblikovan je prema svojoj beskonačnosti. Stoga je mogućnost najteža od svih kategorija.*“

KRITIKA CRKVE – svaki čovjek mora naći svoj put i odnos s bogom; za to ne treba institucija, osobito ne Crkva (koju je optužio za prilagođavanje površnim i ispraznim svjetovnim vrijednostima te za pokušaj da svim ljudima nametne ista pravila)

* traži novu religioznost, zahtijeva sasvim novo kršćanstvo: „*Duhovno, ono koje će moći razdvojiti mnoštvo i učiniti ga pojedinačnim.*“
* PARADOKS – izlaz je u paradoksu naspram racionalnog (svijet nije logičan)
	+ egzistencija je iracionalno jedinstvo suprotnosti koje su nerazrješive (ne vjeruje da postoji sinteza teze i antiteze)
	+ izlaz je **vjera** koja se uopće ne može racionalno razumjeti

još neke poznate izjave:

* „*Biti učitelj, to ne znači sjeći kao na panju tvrdnjama, ni davati lekcije da se nauče; biti učitelj, to znači zaista biti učenik.*“
* „*Kad bih smio nešto zaželjeti, ne bih zaželio ni bogatstvo ni moći, nego strast za mogućim: zaželio bih oko, što vječno mlado, vječno gori od želje da vidi ono što je moguće.*“

**